જગન્નાથજી મંદિરના ટ્રસ્ટી મહેન્દ્રભાઇ ઝાએ જણાવ્યું કે શુક્રવાર, તા.૧૩મી જુલાઈના રોજ સવારે ૮ વાગ્યે ભગવાનનાં સોના-વેષના દર્શન થશે. જ્યારે બપોરે ૩ વાગ્યે મંદિર પ્રાંગણમાં ત્રણેય રથોની પ્રતિષ્ઠા વિધિ અને પૂજન વિધિ થશે. સાંજે ૪ વાગ્યે શહેર શાંતિ સમિતિની મુલાકાત થશે. સાંજે ૬.૩૦ વાગ્યે મુખ્યમંત્રી વિજયભાઈ રૂપાણી અને નાયબ મુખ્યમંત્રી નીતિનભાઈ પટેલ મહંતશ્રીની શુભેચ્છા મુલાકાત માટે પધારશે. જ્યારે રાત્રે ૮ વાગ્યે વિશિષ્ટ આરતી થશે. જેમાં ભૂપેન્દ્રસિંહ ચૂડાસમા, અતિથિ વિશેષ તરીકે રાજ્યમંત્રીમંડળના સભ્યો કૌશિકભાઈ પટેલ, આર.સી. ફળદુ, પ્રદીપસિંહ જાડેજા ઉપસ્થિત રહેશે.